Document ID: /fineweb-2-swissfilter-quality_10-filterrobots/filtered/02038.jsonl.gz/3413

Ils battasendas 'Amedes' da Domat han organisà diversas chaussas. Tranter auter han els fatg ina festa dal luf per infurmar ils participants davart la vita dal luf. Cun ina retschertga en il vitg han els empruvà da chattar or quant gronda che la tema dal luf è e cun in quiz davart il luf han ils battasendas lura pudì premiar la populaziun. Ultra da quai han ils uffants realisà in film senza pleds che mussa tge ch'ins na duai betg far sch'ins inscuntra il luf - per exempel charsinar il luf ubain far in 'selfie'. Ina delegaziun dals battasendas Amedes da Domat ha pudì prender encunter il premi da 1'500 francs.